Šambalioniškių tvenkinys
55°29′26″ š. pl. 24°21′22″ r. ilg.﻿ / ﻿55.49056°š. pl. 24.35611°r. ilg.﻿ / 55.49056; 24.35611 Šambalioniškių tvenkinys – tvenkinys Lietuvoje, Panevėžio rajone, 3,5 km į pietryčius nuo Ramygalos. Sudarytas užtvenkus Upytės upę (Nevėžio intakas) 31,4 km nuo jos žiočių. Tvenkinio ilgis iš rytų į vakarus – 0,6 km, plotis – iki 0,29 km. Yra 0,33 ha sala tvenkinio gale. Altitudė 64 m. Krantai žemi, apaugę krūmais. Aplinkui plyti dirbami laukai. Šiaurinėje pakrantėje įsikūręs Šambalioniškio viensėdis. Pietvakarine pakrante eina kelias Nr.3022 (Ramygala – Stebėkiai II). Tvenkinys įrengtas 1987 metais.